TAKUNI เด้งแรง15% คาดเก็งกำไรทางเทคนิค หลังหุ้นเป็นขาลงมานาน
TAKUNI เด้งแรง15% คาดเก็งกำไรทางเทคนิค หลังหุ้นเป็นขาลงมานาน
5 ก.ค. 2559

บริษัท ทาคูนิ กรุ๊ป จำกัด (มหาชน)หรือ TAKUNI ณ เวลา 11.19 น. ราคาอยู่ที่ 2.44 บาท บวก 0.32 บาท หรือ 15.09% ด้วยมูลค่าซื้อขายที่ 75.25 ล้านบาทคาดนักลงทุนเข้าเก็งกำไรทางเทคนิค หลังหุ้นเป็นขาลงมานาน

ก่อนหน้านี้นายประเสริฐ ตรีวีรานุวัฒน์ กรรมการผู้จัดการ บริษัท ทาคูนิ กรุ๊ป จำกัด (มหาชน) หรือ TAKUNI เปิดเผยว่า บริษัทวางกลยุทธทางธุรกิจในปีนี้เน้นการสร้างความแข็งแกร่งให้กับธุรกิจ ด้วยการรุกงานธุรกิจรับเหมาก่อสร้าง (EPC) ด้าน oil &amp; gas และงานบริการทางด้านวิศวกรรม โดยเตรียมซื้อที่ดิน 108 ไร่พร้อมอุปกรณ์งานก่อสร้างใน จ.ระยอง เพื่อสร้างฐานธุรกิจแห่งใหม่
โดยมองโอกาสของงานก่อสร้างใหม่และงานซ่อมแซมปรับปรุงยังมีอีกมาก แม้ในช่วงที่ธุรกิจพลังงานเป็นขาลง อีกทั้งเป็นการกระจายความเสี่ยงทางธุรกิจเพื่อทดแทนธุรกิจก๊าซปิโตรเลียมเหลว (LPG) ในช่วงอ่อนแอจากภาวะการแข่งขันและราคาน้ำมันที่ยังอยู่ในระดับต่ำ ซึ่งยอมรับว่าฉุดผลกำไรปีนี้ให้ลดลงจากปีก่อนด้วย